Hver gang vi møtes

Hver gang vi møtes er et norsk musikalsk underholdningsprogram som har gått på TV 2 siden 2012. I serien samles syv kjente norske musikere for å synge hverandres sanger. Første sesongen ble spilt inn på Hvaler Gjestgiveri, fra sesong 2 ble det spilt inn på Vestre Kjærnes Gård og Østre kjærnes gård, men siden 2021 har det vært innspilt på Kjerringøy nord for Bodø.
Sesong 10 var en jubileumssesong med 29 deltakere, og i sesong 12 var det åtte deltakere. Programserien har åtte episoder, én for hver dag som ble innspilt, med en artist i fokus i hver av de første syv episodene. Siste episoden synger er avslutning, som har bestått av duetter, gruppesang og låter deltakere har god tilknytning til. Navnet på programserien er hentet fra en tekstlinje i sangen «Venner», skrevet av Halvdan Sivertsen.
Serien er basert på det nederlandske formatet The Best Singers of the Netherlands (opprinnelig tittel: De beste zangers van Nederland).
Programmet fikk to priser under Gullruten 2012: beste underholdningsprogram og beste nye programserie, og vant også klassen beste underholdningsprogram under Gullruten 2013. Det har i tillegg blitt nominert i klassen beste underholdningsprogram foran Gullruten 2021, 2023 og 2024, mens Emma Steinbakken og Isah sammen ble nominert til publikumsprisen for sesong 13 av programmet foran Gullruten 2023.
Første sesong ble i snitt sett av 600 000. Premieren av sesong to ble sett av 986 000.
Deltakerne i sesong 1, i 2012, var: Øystein Dolmen, Jan Eggum, Elvira Nikolaisen, Anne Grete Preus, Øyvind "Vinni" Sauvik, Halvdan Sivertsen og Bertine Zetlitz.
Etter første episode, der Vinni fremførte Halvdan Sivertsens 25 år gamle sang «Sommerfuggel i vinterland», gikk sangen til topps på iTunes. Musikken ble utgitt på musikkalbumet Hver gang vi møtes på plateselskapet EMI etter at programserien ble ferdigvist.
Deltakerne i sesong 2, i 2013, var: Anita Skorgan, Morten Abel, Marion Ravn, Lene Marlin, Ole Paus, Magnus Grønneberg, og Kurt Nilsen. Som i første sesong er hvert av de syv programmene dedikert en av artistene.
Deltakerne i sesong 3, i 2014, var: Øivind «Elg» Elgenes, Simone Eriksrud, Sigvart Dagsland, Alexander Rybak, Samsaya, Anneli Drecker og Lars Lillo-Stenberg.
Deltakerne i sesong 4, i 2015, var: OnklP, Inger Lise Rypdal, Jonas Fjeld, Bjarne Brøndbo, Lene Nystrøm, Thom Hell og Silje Nergaard.
Deltakerne i sesong 5, i 2016, var: Ravi, Wenche Myhre, Henning Kvitnes, Admiral P, Eva Weel Skram, Unni Wilhelmsen og Jørn Hoel.
Deltakerne i sesong 6, i 2017, var: Eldar Vågan, Ida Maria, Esben Selvig, Benny Borg, Åse Kleveland, Margaret Berger og Hanne Sørvaag.
I sesong 7, i 2018, deltok Tshawe Baqwa, Tone Damli Aaberge, Silya Nymoen, Christel Alsos, Hans Petter Aaserud, Tor Endresen og Claudia Scott.
I sesong 8, i 2019, deltok Lars Bremnes, Trine Rein, Tom Mathisen, Maria Haukaas Mittet, Katastrofe, Sol Heilo og Elisabeth Andreassen.
I sesong 9, i 2020, deltok Odd Nordstoga, Aslag Haugen, Linnea Dale, Chris Holsten, Frida Ånnevik, Morgan Sulele og Tuva Syvertsen.
I sesong 10, høsten 2020, gjenforentes følgende 29 artister fra tidligere sesonger: Hans Petter Aaserud, Morten Abel, Admiral P, Christel Alsos, Elisabeth Andreassen, Tshawe Baqwa, Bjarne Brøndbo, Sigvart Dagsland, Jan Eggum, Øivind Elgenes, Jonas Fjeld, Magnus Grønneberg, Sol Heilo, Chris Holsten, Åse Kleveland, Henning Kvitnes, Wenche Myhre, Kurt Nilsen, Odd Nordstoga, Silya Nymoen, OnklP, Marion Ravn, Inger Lise Rypdal, Øyvind Sauvik, Halvdan Sivertsen, Eva Weel Skram, Unni Wilhelmsen, Bertine Zetlitz og Frida Ånnevik. Den avdøde deltakeren Anne Grete Preus ble minnet.
I sesong 11, i 2021, deltok Arne Hurlen, Hanne Krogh, Hkeem, Maria Mena, Agnete Saba, Trygve Skaug og Staysman.
I sesong 12, i 2022, deltok Jarle Bernhoft, Arif, Maj Britt Andersen, Anna of the North, Stig Brenner, Myra, Øystein Greni og TIX.
I sesong 13, i 2023, deltok Bjørn Eidsvåg, Emma Steinbakken, Karoline Krüger, Kristian Kristensen, Ingebjørg Bratland, Freddy Kalas og Isah.
I sesong 14, i 2024, deltok Matoma, Mari Boine, William Kristoffersen fra Ole Ivars, Emelie Hollow, Odin Staveland fra Vamp, Ingrid Helene Håvik fra Highasakite og Ramón.
I sesong 15, i 2025, deltar Stein Torleif Bjella, Carola Häggkvist, Thomas Dybdahl, Ina Wroldsen, Kjartan Lauritzen, Astrid S og Jonas Benyoub.